Tulipan
Tulipan, je rod od oko 150 biljaka u porodici ljiljana (lat. Liliaceae). Područje odakle potiču vrste uključuje jug Evrope, sjever Afrike, te Aziju, tj. područja Anatolije i Irana, a najveći broj vrsta potiče iz stepa Kazahstana i okoline planina Pamira i Hindukuša. Danas je većina vrsta uzgojena ukrštanjem, a većina dolazi od vrste Tulipa gesneriana Tulipane je zapadnom svijetu predstavio Augier Ghislain de Busbecq, bečki ambasador u Turskoj, koji je pisao da ih je vidio u Edirneu u Turskoj 1551. godine i nešto kasnije poslao sjemena u Austriju. Dolazak u Antwerpen 1562. godine lukovica tulipana iz Konstantinopola (danas Istanbul) označio je početak hortikulturne industrije tulipana u Europi. Prvi uzgajivač ovog cvijeća bio je francuski botaničar Carolus Clusius, koji je bio strastveni uzgajivač lukovica i često mu se pripisuje širenje drugih proljetnih lukovica, poput zumbula i irisa, diljem Europe. 1590-ih godine osnovao je botanički vrt na Univerzitetu u Leidenu i tamo uzgajao tulipane. Godine 1596. i ponovno 1598., slomljeni tulipani (tulipani koji cvjetaju u prugama ili plamenu boje) ukradeni su iz Clusiusovog vrta, a genetski varijabilne sjemenke tih ukradenih cvjetova postale su temelj za trgovinu tulipanima, a „ludilo“ za tulipanima u Nizozemskoj u periodu od  1633–1637 godine danas je poznato kao Tulipanomanija.